Land Rover Range Rover

Range Rover, Land Rover ընկերության կողմից արտադրվող լիաչափ, լիաքարշ լյուքս ամենագնաց։ Հանդիսանում է ընկերության առաջատար մոդելը։ Range Rover-ի արտադրությունը սկսվել է 1970 թվականից, այսօր թողարկվում են չորրորդ սերնդի ավտոմեքենաները։ Land Rover-ը ընդլայնել է իր Range Rover տեսականին` ներառելով երեք առանձին մոդել` Range Rover Evoque, Range Rover Sport և Range Rover Velar։

Առաջին սերունդ 

Range Rover-ը («Classic», 1970-1996) արտադրվել է Land Rover-ի կողմից 1970-1996 թվականներին։ Մինչև 1981 թվականը մեքենան հասանելի էր միայն երեք դռնանի թափքով, որից հետո հայտնվել է հինգ դռնանի տարբերակ, բայց երեք դռնանի ամենագնացները շարունակել են արտադրվել մինչև 1994 թվականի հունվար։ Սա Range Rover ամենագնացների առաջին սերունդն է։ Մեքենան մարդկանց մեծամասնության համար հայտնի է որպես «Range Rover», բայց Land Rover-ը «Range Rover Classic» անվանումն օգտագործել է անցումային տրանսպորտային միջոցների և Range Rover առաջին սերնդի բոլոր ամենագնացների համար։

Երկրորդ սերունդ 

Երկրորդ սերնդի Range Rover-ի (P38A, 1994-2002) արտադրությունը սկսվել է 1994 թվականի սեպտեմբերի 28-ին՝ առաջին սերնդի Range Rover մեքենաների թողարկումից 24 տարի անց։

Երկրորդ սերնդի մեքենաներն անմիջապես ստացել են Rover V8 շարժիչի նորացված տարբերակը, ինչպես նաև BMW-ի կողմից 2,5 լիտր տուրբո լիցքավորիչով արտադրված գծային վեց գլանային M51 դիզելային շարժիչ։
мЧмЖ

Երրորդ սերունդ 
Երրորդ սերնդի Range Rover-ը (L322, 2002-2012) հայտնվել է 2002 թվականին և արտադրվել ավելի քան 10 տարի։ Մշակվելով և կառուցվելով  BMW-ի կողմից՝ այս մեքենան պարունակում է նույն բաղադրիչները և համակարգերը (Էլեկտրոնիկա, կառավարման բլոկներ և այլն), որոնք ունի E38 ավտոմեքենան։ Այնուամենայնիվ, նախքան L322 սերնդի՝ սերիական արտադրության մեկնարկը Land Rover-ը արդեն հասցրել է վաճառել է 2 տարի։ 

Երրորդ սերնդի Range Rover-ի (L322) առաջին թողարկումները 2002-2005 թվականներին համալրվել են BMW-ի շարժիչներով՝ 4,4 լիտր բենզին (M62B44) ծավալով և 3․0 լիտր դիզել (M57) ծավալով։ 

2005 թվականի երկրորդ կեսից մինչև 2009 թվականը մոդելում տեղադրվել են Jaguar Land Rover-ի 4․4 լիտր բենզին, 4․2 լիտր բենզին և 3․6 լիտր դիզել ծավալով շարժիչներ։ Բացի շարժիչների շարքի փոփոխություններից, տեղի է ունեցել արտաքին ռեսթայլինգ, որն ազդել է առջևի և հետևի օպտիկայի և բամպերի վրա, ինչպես նաև որոշ փոփոխություններ են տեղի ունեցել մեքենայի սրահում։ Մասամբ փոխվել է էլեկտրոնիկան, մուլտիմեդիա համակարգը փոխարինվել է ավելի ժամանակակից սենսորային էկրանով։2010 թվականից ի վեր շարժիչների շարքը կրկին թարմացել է, դիզելային շարժիչը փոխարինվել է 4․4 լիտրով երկակի տուրբո առաջադեմ համակարգով։ Բենզինային շարժիչները փոխարինել են  5․0 լիտրանոց ագրեգատներով՝ 375 ձիաուժ հզորությամբ և 510 ձիաուժ հզորությամբ կոմպրեսորային շարժիչով, դիզելային շարժիչը սկսել է համալրվել ZF Friedrichshafen AG ընկերության արտադրության 8-աստիճան ավտոմատ փոխանցման տուփով։

Մեծ Բրիտանիայում և մի շարք այլ երկրներում ավտոմեքենաները, կախված կոմպլեկտավորումից, բաժանվել են «Vogue HSE»-ի, «Supercharged»-ի և «Vogue TDV8»-ի։ Մեքենայի ամենաթանկարժեք տարբերակը «Autobiography Ultimate Edition»-ն է, որը թողարկվել է 1000 օրինակով։

Ջերեմի Քլարքսոնը իր սյունակում՝ Sunday Times-ում, գրել է, որ ինքն ունեցել է Range Rover TDV8 Vogue, «այն եղել է աշխարհի լավագույն մեքենան և լավագույն 4x4-ը»։

Չորրորդ սերունդ 

Range Rover-ի չորրորդ սերունդը (L405, 2012 թվականից) ներկայացվել է 2012 թվականի սեպտեմբերին Փարիզի ավտոսրահում։

Չորրորդ սերնդի ավտոմեքենաներում տեղադրված են V6 (3 լիտր ծավալով) և V8 (4,4 լիտր ծավալով) դիզելային շարժիչներ և V6 (3 լիտր ծավալով) և V8 (5 լիտր ծավալով) բենզինային շարժիչներ։ Փոխանցումը 8-աստիճան է, ավտոմատ։ Չափերը․ անիվը՝ 2922մմ, երկարությունը՝ 5000մմ, լայնությունը՝ 2073մմ, բարձրությունը՝ 1835մմ։

Հիբրիդ 
Range Rover հիբրիդային դիզելային-էլեկտրական տարբերակը ներկայացվել է 2013 թվականին սեպտեմբերից, իսկ Եվրոպա մատակարարումը մեկնարկել է 2014 թվականի սկզբին։

Ծանոթագրություններ

Արտաքին հղումներ 
 .
 

Land Rover ավտոմոբիլներ
2010-ականների ավտոմեքենաներ